Case ID: 1191235
Sentence 0: İşin halları: Birinci instansiya məhkəməsinin hökmünə əsasən, Məhkum xx xxxx 2018-ci il tarixdə saat 04 radələrində müvəqqəti kirayədə yaşadığı ünvan 1 ünvanında yerləşən ümumi yaşayış evinin həyətinin giriş qapısının qarşısında küçədə qonşusu Zərərçəkmiş şəxs1 onun barəsində həqiqətə uyğun olmayan sözlər danışmasını bəhanə edərək, ictimai qaydanı kobud surətdə pozan, cəmiyyətə açıqca hörmətsizlik ifadə edən, şəxslər üzərində zor tətbiq olunması, habelə silah qismində istifadə edilən əşyaların tətbiq edilməsi ilə müşayiət edilən qərəzli hərəkətlər edərək əsaslı səbəb olmadan əxlaq normalarına zidd, ictimai maraqlara əhəmiyyətli dərəcədə laqeydlik və etinasızlıq göstərib ucadan nümayişkaranə şəkildə nalayiq söyüşlər söymüş, bu vaxt onu intizama dəvət edən Zərərçəkmiş şəxs1 qanuni tələblərinə və iradlarına əhəmiyyət verməyərək, sonuncunun ona iradlar bildirməsinə görə ünvanına nalayiq ifadələr işlətməklə həmin hərəkətlərini davam edərək öz şəxsiyyətini ətrafda olan şəxslərin şəxsiyyəti fövqündə qoymuş, onu sakitləşdirərək yaşayış binasının həyətindən bayıra çıxarmaq istəyən qonşusu Zərərçəkmiş şəxs1 hərəkətlərindən daha da azğınlaşaraq özü ilə gətirdiyi, kirayədə yaşadığı mənzilin mətbəxindən əldə edib üzərində gəzdirdiyi zavod üsulu ilə hazırlanmış, soyuq silah hesab edilməyən məişət təyinatlı, mətbəx bıçağını əynində olan şalvarının arxa hissəsindən çıxardıb silah qismində istifadə olunan əşya kimi tətbiq edib nümayiş etdirməklə xuliqanlıq etmiş, yəni ictimai qaydanı kobud surətdə pozan, cəmiyyətə açıqca hörmətsizlik ifadə edən, şəxslər üzərində zor tətbiq edilməsi hədəsi ilə müşayiət edilən, ictimai qaydanın pozulmasının qarşısını alan digər şəxsə müqavimət göstərməklə və silah tətbiq etməklə törədilən qərəzli hərəkətlər etmiş, ictimai qaydanın qorunması üzrə vəzifəni yerinə yetirən və ya ictimai qaydanın pozulmasının qarşısını alan digər şəxsə müqavimət göstərməklə, ictimai borcunu yerinə yetirən, onu sakitləşdirməyə çalışan Zərərçəkmiş şəxs1 oğlu Zərərçəkmiş şəxs2 müqavimət göstərib əlində tutduğu bıçaqla hadisə şahidləri Zərərçəkmiş şəxs1 və hadisə yerinə gəlmiş qonşu Şahid2 gözü qarşısında vurmaqla "sol bazu oynağı nahiyəsində bazunun dolanan arteriya və venanın zədələnməsi, profuz qanaxma, oynaqda hərəkət məhdudluğu ilə müşayiət olunmuş deşilmiş-kəsilmiş yaraları” kimi xəsarətləri ilə müşayiət olunan, Azərbaycan Respublikası CM-nin 126.1-ci maddəsində nəzərdə tutulan nəticələrə səbəb olmayan, lakin sağlamlığın uzun müddətə pozulmasına səbəb olan xuliqanlıq niyyəti ilə qəsdən sağlamlığa az ağır zərər vurmuş, bununla sakitləşməyərək bir neçə saniyə sonra xüsusi amansızlıqla Zərərçəkmiş şəxs1 bədəninin müxtəlif nahiyələrinə oğlu Zərərçəkmiş şəxs2 gözü qarşısında həmin bıçaqla xuliqanlıq niyyəti ilə vuraraq "sağ sağrının və sol budun deşilmiş-kəsilmiş yaralarından ibarət sağlamlığın qısa müddətə pozulmasına səbəb olan qəsdən sağlamlığa yüngül zərər vurmaya aid xəsarət, həmçinin sol sağrının yuxarı-bayır kvadratının deşilmiş-kəsilmiş yarası, sol budun yuxarı 1/3-nin deşilmiş-kəsilmiş yarası, qarın nahiyəsinin sağ yarısının daxilə nüfuz edərək nazik bağırsaq ilgəkliklərini və müsariqəsini zədələyən deşilmiş-kəsilmiş yaralar”ından ibarət ümumilikdə insan həyatı üçün təhlükəli olan qəsdən sağlamlığa ağır zərər yetirmiş, onun gecə saat 04 radələrində əhalinin istirahət etdiyi vaxtda təxminən 20-25 dəqiqə müddətində davam edən, Nəsimi rayonu, S.Salayev küçəsi 33 saylı ünvanında yaşayan şəxslərin dincliyini və rahatlığını pozan xuliqanlıq hərəkətləri etmişdir.